SPECIJALNI DODATAK 


Danas nije praznik rada 
- dan kada bi trebalo da 
sedimo kod kuće i pokušamo 
da bar na jedan dan 
zaboravimo svakodnevni 
napor i odmorimo se. Danas 
nije praznik rada - dan na koji 
ćemo izaći sa svog radnog 
mesta zadovoljni što smo 
dobili nekoliko "slobodnih" 
dana, željni predaha i 
zahvalni državi što nam je 
omogućila trenutke 
praznovanja. Naprotiv! Prvi 
Maj nije praznik zaborava i 
odmora, već praznik gneva i 
borbe! 

Predugo su nas 
kraljevske vladarske dinastije 
i njihovi psi čuvari držali 
daleko od dešavanja u svetu - 
borbe radnika/ca u drugim 
zemljama izgledale su daleko 
i nebitno za nas u Srbiji i 
tadašnjoj kraljevini 
Jugoslaviji; u periodu do 
Drugog svetskog rata 
kapitalizam je uhvatio korena 
na ovom prostoru, razvio se 
prevashodno zahvaljujući 
neorganizovanosti i 
neobaveštenosti radništva. 
Razdeljeni na bezbroj načina, 
borbom za nacionalno 
oslobođenje, razdeljeni na 
sukobljene države, narode i 
vere, radnici i radnice Balkana 
nosili su razvoj kapitalizma na 
svojim leđima, nedovoljno 
svesni svoje snage i ropskog 
položaja u kojem su se 
nalazili. Praznik rada za njih 
nije postojao. 

Ali šta se _promenilo 
nakon Drugog svetskog rata i 
formiranja _ novih odnosa 
moći? Radništvo je zavedeno 
primamljivim pričama o 
socijalističkoj državi koja će 


doneti oslobođenje i 
zaustaviti eksploataciju 
ukidajući klasu kapitalista. 
Prevara je bila dobro 


zamaskirana, 
argumentovana pretnjama i 
progonima neistomišljenika, 
baš kao i u prethodnoj državi. 
Sprovodeći svoju viziju 


DIREKTNA AKCIJA 


oslobođenje radničke klase biće delo samih radnika/cq ili se neće desiti uopšte 


1. MAJ 


partijske 
diktature, nova jea nije 
realno donela ništa novo što 
bi promenilo položaj radnika i 
radnica: umesto za privatnog 


socijalizma, 


poslodavca, sada su radili 
direktno za državu, tj. 
partijsko rukovodstvo. 
Kapitalistički odnosi nisu 
ukinuti, naprotiv - izgrađen je 
sistem državnog kapitalizma. 
Prvi Maj u posleratnoj 
Jugoslaviji predstavljen je 
potpuno u skladu s idejama 
vladajućih struktura: umesto 
širenja istine o radničkoj 
borbi u svetu, partijsko 
rukovodstvo širilo je novu 
sliku praznika. Tako smo i 
nasledili još jednu iluziju - da 
je Prvi Maj dan kada bi trebalo 
da se odmaramo, zahvalni 
državi što tako blagonaklono 
misli na nas. Praznik je slavio 
postojeće uređenje, a ne 
radničku borbu; poruka koju 
je država slala preko 
uspostavljanja ovog praznika 
bila je "izvojevali smo pobedu 
nad kapitalizmom, ovo _ je 
praznik kada se prisećamo 
davnog vremena kad je borba 
bila potrebna, i uživamo 
danas u slobodnom društvu". 
Naravno, takva poruka samo 
je služila novoj kontroli 
radničkog nezadovoljstva 
pukim izvrtanjem činjenica. 
Nasuprot onome što su 
nam govorili pedeset godina 
partijske diktature - radništvu 
nije potrebna partija ili 
državna vlast da bi se borilo 
za svoja prava i uspelo u 
tome. Takođe, istorija 
radničke borbe ne počinje 
formiranjem raznih 
socijalističkih i komunističkih 
partija; takve organizacije 
nanose štetu radničkoj 
solidarnosti i direktnoj akciji, 
unoseći u pokret ideje o 
neophodnosti očuvanja 
državne vlasti kao aparata 
koji će sprovesti konačno 
oslobođenje radničke klase. 
Koliko je svaka država naš 
neprijatelj nedvosmisleno 


pokazuje istorija: ni u jednoj 

državi radnici i 
radnice ne _ mogu 
slobodno da 
odlučuju o 
organizovanju 
proizvodnih 
odnosa, nigde se 
ne sprovodi 
direktna 
demokratija 
odozdo na gore. 
Svuda se 
organizacija 
sprovodi u 
obrnutom smeru - 
sa. vrhova 
državnih 
institucija moći 
diriguje 


amo 
hote 
ANI 


je formulisan jedan radikalan 
zahtev: 
skraćivanj 
e _ radnog 
dana na 
osam 
časova. 
Oko 
te ideje su 
se okupljali 
različiti 
sindikati i 
radničke 
organizacij 
eiudrugoj 
polovini 
XIX veka 
intenzivno 
zastupali 
a va 


e Kiyo Cnicaso Angrcnimim 
nie * Kazan. Pen, ete 


se pr 
društvenim PETORICA POGUBLJENIH ANARHISTA radništva. 


životom. U takvim uslovima 
nemoguće je govoriti o 
oslobađanju, kada je jasno da 
svaka država teži da 
kontroliše stanovništvo i štiti 
interese najbogatijih. 

Sta, onda, predstavlja 
Prvi Maj? 

U XIX veku u 
“razvijenim" kapitalističkim 
zemljama radnički pokret 
naročito se organizovao oko 
zahteva za smanjenjem 
radnog dana. Desetočasovno, 
pa i dvanaestočasovno radno 
vreme, obezbeđivalo je tada 
brzo gomilanje profita u 
rukama kapitalista, dok je 
radnik/ca_robovao/la 
bogaćenju svog poslodavca. 
Sa tolikim radnim danom 
čovek je lišen svake 
mogućnosti da razvija svoje 
sposobnosti, da se posveti 
ljudima koje voli ili da razvija 
neka posebna interesovanja. 
Jednostavno - podređen je 
tržištu u tolikoj meri da 
postaje deo mašinerije; 
međutim, ne samo da mu je 
život striktno _usmeren 
željama neprijateljske klase, 
već je i njegova plata 
određena pukom 
neophodnošću da se održava 
kakva-takva radna snaga. U 
takvim uslovima, u XIX veku 


Šezdesetih godina XIX veka u 
nekim državama SAD-a 
doneti su zakoni koji su 
smanjivali radni dan na osam 
časova, ali pod 
neprihvatljivim uslovima: bilo 
da se radilo o stupanju na 
snagu zakona samo kada sei 
poslodavaci radnik dogovore, 
bilo daje radni dan skraćen ali 
proporcionalno tom 
skraćenju smanjena je i plata, 
tako da se stvari nisu menjale 
- radnici i radnice i dalje su 
morali da rade više ne bi li 
zaradili dovoljno za život. 
Osamdesetih godina se borba 
radikalizuje, i najuticajnije 
radničke organizacije postižu 
dogovor: formulisan je poziv 
na generalni štrajk 1. Maja 
1886. godine u SAD-u. 
Stotine _ hiljada _ radnika _ i 
radnica tog dana spuštaju 
alat i organizuju kolone koje 
protestuju ulicama gradova 
zahtevajući smanjenje 
radnog dana bez smanjivanja 
primanja. U. Cikagu 
demonstracije dobijaju 
mnogo radikalniji oblik, s 
obzirom da su anarho- 
sindikalisti u tom gradu imali 


najviše _ članova/ca, 
najradikalnijih radnika i 
radnica. 


SPECIJALNI DODATAK 


Od prvog dana generalnog štrajka na 
ulicama Cikaga mnoštvo 
demonstranata zaustavlja 
proizvodnju, što za njihove 
poslodavce i državni aparat 
predstavlja neviđenu drskost i 
hrabrost. Da bi držala događaje pod 
kontrolom, država po gradu 
raspoređuje hiljade naoružanih 
policajaca i detektiva, dok pripadnici 
Nacionalne Garde čekaju eventualni 
poziv na intervenciju. Raspoređeni 
po krovovima i uglovima ulica, ovi 
čuvari sistema predstavljali su strah 
svojih naredbodavaca, saveznika u 
održavanju sistema eksploatacije: 
poslodavaca i političara. Ipak, 
demonstracije traju bez većih 
incidenata dva dana. 

Međutim, neprestano 
zasedajući i dogovarajući se o osveti 
štrajkačima, poslodavci odlučuju da 
je vreme da se protesti silom spreče. 
3. Maja, nedaleko od trga Hejmarket 
- glavnog mesta okupljanja 
štrajkača, policija napada jednu 
grupu od šest hiljada radnica i 
radnika koji su se okupili da izglasaju 
delegaciju koja će ih predstavljati na 
razgovorima s njihovim 
poslodavcem. Ono što je počelo kao 
blaži incident postaje oštri sukob, i za 
kratko vreme policija počinje da 
batina i puca na demonstrante! 
Nakon što se grupa štrajkača 
povukla, na ulici je ležalo šest mrtvih 
radnika! 

Anarho-sindikalisti/kinje 
pozvali/e su na protestno okupljanje, 
sa ciljem da se pokaže revolt i da se 
radikalno odgovori sistemu koji ubija 
čak i za nepoštovanje odluka 
poslodavaca. Deo letka koji je 
pozivao na okupljanje govorio je: 
"Gospodari su poslali svoje lovačke 
pse - policiju; ubili su šestoricu naše 
braće ... ubili su te jadne ljude samo 
zato što su, kao i vi, imali hrabrosti da 
se opiru neprikosnovenoj volji svojih 
šefova ... ubili su ih da bi pokazali 
vama, "Slobodnim Američkim 
Građanima", da morate biti 
zadovoljni onim što vaš šef odluči da 
vam dozvoli, inače ćete biti ubijeni!". 
Na kraju letka pozvali su radništvo da 
se pojave naoružano i da se odupre 
sistemu koji ih ubija. 

Sledećeg dana na protestnom 
okupljanju na Hejmarket trgu govore 
anarho-sindikalisti Spajs i Parsons, 
najradikalniji demonstranti, poznati 
po stalnom zalaganju i borbi za prava 
radništva. I pored velikog gneva 
demonstranata, okupljanje prolazi 
bez incidenata. Ipak, nakon nekog 
vremena pojavljuje se oko dve 
stotine policajaca koji zahtevaju da 
se demonstranti raziđu "odmah i u 
miru", uprkos činjenici da je 
okupljanje u svakom slučaju bilo 
mirno. U tom trenutku eksplodirala je 


bomba bačena među policajce - i 
jedan je na mestu je poginuo, dok je 
sedam umrlo kasnije. U ludačkom 
jurišu i konfuziji koja je nastala, 
policija je počela divljački da puca i 
batina svakog koga je mogla da 
dohvati - ne zna se koliko je tačno 
radnika i radnica ubijeno, ali je dve 
hiljade bilo ranjeno! 

Do danas nije razjašnjeno ko je 
zaista bacio bombu na policajce. 
Razna mišljenja su iznošena i 
argumentovana _ - mediji, pod 
patronatom države _i kapitalista, 
najviše su forsirali mišljenje da je 
bombu bacio anarhista, čime je u 
SAD-u počelo predstavljanje 
anarhista kao ludih bombaša. Sa 
druge strane, bilo je mišljenja da je 
bombu bacio policijski agent- 
provokator, što nije bilo nespojivo s 
tradicijom čikaške policije, poznate 
po ubacivanju provokatora među 
demonstrante. Sedam godina 
kasnije, 1893. godine, kada su 
preživela trojica osuđenika 
pomilovana, guverner države Ilinois 
rekao jeda jebombu verovatno bacio 
neko tražeći ličnu osvetu - policija je 
za vreme raznih radničkih 
demonstracija hladnokrvno ubijala i 
sigurno stekla mnoštvo neprijatelja u 
radničkom pokretu, naročito zato što 
niko od ubica nikad nijekažnjavan. 

U svakom slučaju, država i 
kapitalisti odmah su se okomili na 
anarho-sindikaliste, optužujući ih za 
pripremanje ubistva.Desetorica su 
optužena, od kojih je jedan pobegao 
iz zemlje, jedan oslobođen optužbe, 
a jedan osuđen na petnaest godina 
zatvora. Dvojici, prvobitno osuđenih 
na smrt, određena je kazna 
doživotnog zatvora, dok je jedan 
anarhista izvršio “samoubistvo" u 
zatvorskoj ćeliji. Preostala četvorica 
su obešena. Spajs, Engel, Fišer i 
Parsons bili su obešeni zbog svojih 
ideja, pošto sama krivica nikad nije 
dokazana. Na suđenju se pokazalo da 
su optuženi upravo za širenje 
revolucionarnih ideja - napadani su 
jer su pisali i štampali pozive na 
radikalni otpor sistemu, napadani su 
za govore u kojima su ukazivali na 
izvitoperenost i nehumanost države i 
kapitalizma; optužena je bila njihova 
politička filozofija koja je pozivala na 
oslobođenje kroz radikalan sukob s 
državom i kapitalističkim sistemom. 
Državni tužilac je rekao: "Osudite 
ove ljude, neka postanu primer - 
obesite ih i spasite naše institucije!". 
Upravoseotomeiradilo. Događaj na 
trgu Hejmarket bio je povod koji je 
država čekala da počne sa progonom 
revolucionara u SAD-u - mnogobrojni 
radnici i radnice su zatvarani i 
osuđivani, policija je zatvarala sve 
kod kojih je nalazila anarhističke 
pamflete, zastave, bilo kakav 


materijal koji je mogao da se dovede 
u vezu s revolucionarnim idejama 
rušenja sistema. 

Samo suđenje je bilo farsa, dok 
se kasnije ispostavilo da je najveći 
broj "dokaza" na suđenju bilo 
falsifikovano, sve sa ciljem da se 
pokret uguši. Konačno, 11. 
Novembra 1886. godine četvorica 
anarhista su obešeni. 

Njihove ideje nisu umrle, jer 
predstavljaju suštinu borbe za 
oslobođenje radništva. Ma koliko da 
su se izvrgavale ruglu i zataškavale, 
one su nedvosmisleno iskazivale 
konačne zahteve modernih robova: 
smrt državi i kapitalizmu! Nakon 
svega što prolaze radnici i radnice 
celog sveta - ratovi, beda, 
imperijalizam i globalizacija, krah 
tzv. "socijalističkih'' država, jasno je 
da ni jedna država nije vodila 
konačnom oslobođenju i da nikada 
neće, pošto je zasnovana na sili i 
autoritarnosti vladajuće strukture, 
ma kako se ona nazivala. 

Međutim, upravo je tu suština 
Prvog Maja. To je dan kada je 
radništvo izašlo na ulice da traži 
svoja prava, ne oslanjajući se ni na 
kakvu partiju, shvatajući da njegovo 
oslobođenje može doći samo 
direktnom akcijom protiv sistema. 
Prvomajska dešavanja u SAD-u, i 
naročito CČikagu, inspirisala su 
radničke _ pokrete _ Evrope da 
radikalizuju otpor i ujedine snage 
protiv kapitalističkog sistema koji 
ubija. To nije dan odmora _i 
opuštanja, dan zahvalnosti našim 
poslodavcima što misle na nas, već 
dan borbe, dan štrajkova i pobune! 
Sećajući se svih pobijenih za vreme 
generalnog štrajka u SAD-u, 
potrebno je da budemo svesni da to 
može biti svako od nas, jer je 
kapitalizam svetska bolest. Svuda u 
svetu policija batina i puca na 
demonstrante, svuda je poslodavac 
uplašen da će mu radništvo 
zaustaviti proizvodnju i zahtevati 
kraći radni dan, povećanje plate i 
poboljšavanje uslova za rad. Jasno 
je, dakle, da su nam interesi potpuno 
suprotni i da ćemo s kapitalistima 
morati da se obračunamo jednom za 
svagda, jer inače samo održavamo 
stanje u kojem se nalazimo - sistem u 
kojem stvaramo profit onima koji 
nam sede na leđima, uveravajući nas 
da tu i tamo čine nešto korisno za 
nas. 


Izađimo na ulice svakog Prvog Maja! 
Generalnim štrajkom do Anarhije! 


Borba je praznik, završava se 
pobedom! 


